धूमधाम से मनाया गया पूर्व प्रधानमंत्री अटल बिहारी वाजपेयी का जन्मदिन
नई दिल्ली| पूर्वप्रधानमंत्री अटल बिहारी शुक्रवार को 91वां साल के हो गए। मोदी सरकार और भारतीय जनता पार्टी (भाजपा) ने देशभर मे उनके जन्मदिन को धूमधाम से मनाया। भाजपा की अगुवाई वाली राष्ट्रीय जनतांत्रिक गठबंधन सरकार श्री वाजपेयी के जन्मदिन को सुशासन दिवस के रूप में मनाती है। इस अवसर पर कई मंत्रालयों ने नई योजनाओं की शुरुआत की। भाजपा ने इस अवसर पर देशभर में कई स्थानों पर संगीतमय कार्यक्रम आयोजित किये, रक्तदान शिविर लगाये और गरीबों को कंबल और भोजन वितरित किया। पूर्व उप-प्रधानमंत्री लालकृष्ण आडवाणी, गृह मंत्री राजनाथ सिंह, वित्त मंत्री अरुण जेटली और सड़क परिवहन मंत्री नितिन गडकरी समेत कई दिग्गज नेताओं ने कृष्णमेनन मार्ग स्थित श्री वाजपेयी के घर पहुंचकर उन्हें जन्मदिन की शुभकामनाएं दीं। राष्ट्रपति प्रणव मुखर्जी ने वाजपेयी को जन्मदिन की बधाई दी।
hin_Deva hin_Deva